**ใบความรู้ที่ 31**

**วิชา ภาษาศาสตร์เบื้องต้น**

**บทที่ 6**

**เรื่อง**

**ข้อบกพร่องของไวยากรณ์โบราณ[[1]](#footnote-1)**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

อัญชลี สิงห์น้อย (2537 : 31) ได้กล่าวว่า ทฤษฎีไวยากรณ์โบราณกมีข้อบกพร่อง สรุปเป็นข้อ ๆ ดังนี้

1. ไวยากรณ์แนวเดิมไม่ได้เป็นการบรรยายภาษาตามลักษณะที่เป็นจริงของภาษานั้น ๆ เนื่องจากไวยากรณ์แนวเดิมพัฒนามาจากไวยากรณ์กรีกและละติน ก็ถือเอาไวยากรณ์ของสองภาษานี้เป็นบรรทัดฐาน โดยไม่ตระหนักถึงความแตกต่างกันของแต่ละภาษา

2. ไวยากรณ์แนวเดิมอธิบายภาษาอย่างไม่เป็นระบบและรัดกุมเพียงพอ เช่น การใช้เกณฑ์หลายเกณฑ์ในการจำแนกชนิดของคำ คำบางประเภทใช้ตำแหน่งในประโยคเป็นเกณฑ์ คำบางประเภทใช้ความหมายเป็นเกณฑ์ และคำบางประเภทใช้หน้าที่ในประโยคเป็นเกณฑ์ เป็นต้น

3. ไวยากรณ์แนวเดิมไม่ได้มีจุดประสงค์เพื่อต้องการบรรยายลักษณะภาษาโดยตรง หากแต่เพื่อเป็นเครื่องมือช่วยให้บรรลุจุดมุ่งหมายอย่างอื่น เช่น ช่วยให้เข้าใจวรรณคดีโบราณ ช่วยให้เรียนภาษาละตินได้เข้าใจ หรือช่วยให้ใช้ภาษาได้ถูกต้อง จึงไม่อาจถือเป็นไวยากรณ์ที่ให้ความรู้ทางภาษาโดยตรง

4. นักไวยากรณ์แนวเดิมไม่สนใจถึงความแตกต่างระหว่างภาษาพูดและภาษาเขียน มองเห็นความสำคัญของภาษาเขียนยิ่งกว่าภาษาพูด จึงมุ่งศึกษาแต่ภาษาเขียนเท่านั้น

1. เอกสารหน้า 31 [↑](#footnote-ref-1)